Izziņa par atzinumos sniegtajiem iebildumiem

likumprojektam "Grozījumi Nekustamā īpašuma valsts kadastra likumā"

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Iebildums par Ministru kabineta sēdes protokollēmuma projektu. | **Finanšu ministrija**  Finanšu ministrija neiebilst pret to tālāku virzību, ja Ministru kabineta sēdes protokollēmuma projekts tiek papildināts ar jaunu punktu šādā redakcijā:  “Tieslietu ministrijai (Valsts zemes dienestam) ne vēlāk kā līdz 2020.gada 31.janvārim nodrošināt 2021.gadam prognozēto kadastrālo vērtību pieejamību, lai no 2021.gada 1.janvāra stājas spēkā uz aktuālu kadastrālo vērtību datiem balstīta samērīga nekustamā īpašuma nodokļa politika mājokļiem, kas modelēta, balstoties uz jaunu kadastrālās vērtēšanas metodiku un 2021.gadam prognozētām kadastrālajām vērtībām.” | **Nav ņemts vērā**  Finanšu ministrijas piedāvātajā termiņā nav iespējams publiskot prognozētās kadastrālās vērtības.  Ministru kabineta noteikumu projekts "Kadastrālās vērtēšanas noteikumi" (VSS-493), kura mērķis ir uzlabot kadastrālās vērtēšanas metodiku, ir izsludināts 2019. gada 30. maija Valsts sekretāru sanāksmē, bet vēl notiek tā saskaņošana ar iesaistītajām institūcijām. Ņemot vērā augstāk minēto Ministru kabineta noteikumu projekta saskaņošanas gaitu, nav iespējams prognozēt tā pieņemšanas Ministru kabinetā datumu. Pirms šī Ministru kabineta noteikumu projekta pieņemšanas nav iespējams izstrādāt Ministru kabineta noteikumus par kadastrālo vērtību bāzi 2021., 2022. 2023. un 2024. gadam, jo pēc tā apstiprināšanas Ministru kabinetā nepieciešams vismaz pusgads, lai veiktu programmēšanas darbus izmaiņām Valsts zemes dienesta informācijas sistēmās, izstrādātu jauno kadastrālo vērtību bāzi un aprēķinātu visiem nekustamajiem īpašumiem projektēto kadastrālo vērtību. Jautājums par nepieciešamo finansējumu programmēšanas darbiem, kas saistīti ar izmaiņām Valsts zemes dienesta informācijas sistēmās, tika izskatīts likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas procesā (prioritārais pasākums Nr. 19\_10\_P, kas iesniegts ar Tieslietu ministrijas 2019. gada 15. jūlija vēstuli Nr. 1-13.4/2610 "Par prioritārajiem pasākumiem" Finanšu ministrijā un Pārresoru koordinācijas centrā), bet finansējuma piešķiršana netika atbalstīta. |  | Ministru kabineta sēdes protokollēmuma projekts saistībā ar šo iebildumu nav precizēts. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 19. septembrī | |
|  |  | |
| Saskaņošanas dalībnieki | Finanšu ministrija | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| Atbildīgā amatpersona | |  | | |
|  | | (paraksts) | | |

Solvita Zvidriņa

Valsts zemes dienesta

ģenerāldirektore

tālr. 67038620, fakss 67038815

solvita.zvidrina@vzd.gov.lv